“โอบามา” เตรียมแถลงอำลาตำแหน่งปธน.สหรัฐฯ 10 ม.ค.นี้
ประธานาธิบดีบารัค โอบามา จะแถลงอำลาตำแหน่งในวันที่ 10 ม.ค.นี้ โดยโอบามาจะส่งมอบการบริหารประเทศให้กับนายโดนัลด์ ทรัมป์ ซึ่งได้รับชัยชนะในการเลือกตั้งประธานาธิบดีสหรัฐเมื่อวันที่ 8 พ.ย.ที่ผ่านมา
3 ม.ค. 2560

ทำเนียบขาวเปิดเผยว่า ประธานาธิบดีบารัค โอบามา จะแถลงอำลาตำแหน่งในวันที่ 10 ม.ค.นี้ โดยโอบามาจะส่งมอบการบริหารประเทศให้กับนายโดนัลด์ ทรัมป์ ซึ่งได้รับชัยชนะในการเลือกตั้งประธานาธิบดีสหรัฐเมื่อวันที่ 8 พ.ย.ที่ผ่านมา
ทั้งนี้ โอบามาและทรัมป์มีจุดยืนด้านนโยบายที่แตกต่างกันอย่างมาก โดยเฉพาะนโยบายต่างประเทศและนโยบายหลักภายในประเทศ โดยทรัมป์ประกาศว่าจะไม่สานต่อนโยบายที่โอบามาดำเนินการมาตลอด 8 ปี ซึ่งรวมถึงการประกาศว่าจะยกเลิกกฎหมายประกันสุขภาพ หรือโอบามาแคร์ ที่ริเริ่มโดยบารัค โอบามา
ในระหว่างการรณรงค์หาเสียงเลือกตั้ง ทรัมป์ได้ใช้ยุทธวิธีในแบบของตนเอง ทั้งการหาเสียงแบบเชิงรุก ภายใต้แคมเปญหาเสียงที่ว่า “Make America Great Again” (ทำให้อเมริกากลับมายิ่งใหญ่อีกครั้ง) จนทำให้ทรัมป์สามารถกวาดฐานเสียง โดยเฉพาะในกลุ่มชนชั้นแรงงานผิวขาวที่หวาดกลัวภัยก่อการร้าย ตลอดจนพลังเงียบอีกเป็นจำนวนมากที่เบื่อหน่ายต่อการบริหารประเทศของพรรคเดโมแครตที่ยาวนานมาถึง 8 ปี
 
ที่มา : สำนักข่าวอินโฟเควสท์